A treia doză de vaccin va fi necesară în următoarele 12 luni, susține CEO-ul Pfizer.
CEO-ul Pfizer a anunțat oficial că o a treia doză de vaccin va fi necesară în următoarele 12 luni. "Este extrem de important să suprimăm grupul de persoane care pot fi susceptibile la virus", a spus acesta. În februarie, Pfizer și BioNTech au anunțat că testează a treia doză din vaccinul Covid-19 pentru a înțelege mai bine răspunsul imun împotriva noilor variante ale virusului.
CEO-ul companiei Pfizer, Albert Bourla, a anunțat oficial că o a treia doză de vaccin va fi necesară în următoarele 12 luni, dar nu a oferit un termen concret, pentru moment.El susține că oamenii "probabil" vor avea nevoie de încă o doză de rapel a unui vaccin Covid-19 în termen de 12 luni de la vaccinarea completă. De asemenea, a declarat că este posibil să fie nevoie ca oamenii să fie vaccinați anual cu un ser anti-Covid."Este extrem de important să suprimăm grupul de persoane care pot fi susceptibile la virus", a spus Albert Bourla adăugând că vaccinurile vor contribui la combaterea variantelor extrem de contagioase.În februarie, Pfizer și BioNTech au declarat că testează a treia doză din vaccinul Covid-19 pentru a înțelege mai bine răspunsul imun împotriva noilor variante ale virusului.Pfizer a declarat la începutul acestei luni că datele actualizate din studiul propriu au arătat că vaccinul companiei este extrem de eficient chiar și la șase luni după a doua doză.